Rafflesiaceae
Rafflesiaceae je porodica cvjetnica u redu Malpighiales, razred Magnoliopsida, divizija Tracheophyta. Imenovana je po tipskom rodu Rafflesia. Ova porodica ima tridesetak vrsta Poznate su I kao cvjetovi lešine, po neugodnom smradu koji emitira cvijet, čime privlači insekte-oprašivače. Rafflesiaceae su endoparaziti na korijenima i stabljikama drugih biljaka, čiji su vegetativni organi toliko reducirani i modificirani da im tijelo postoji samo kao mreža končanih ćelijskih traka koje su gotovo u cijelosti unutar tkiva biljke domaćina. Nemaju zelenog fotosintetskog tkiva, niti listova, korijena ili stabljika u općeprihvaćenom smislu, iako neke vrste imaju ljuskaste ostatke listova. Cvjetovi su, međutim, dobro razvijeni i mogu biti iznimno veliki. Predstavnici ove porodice rasprostranjeni su u suptropima jugoistočne Azije. Nekada je uključivala sedam rodova, a Bdallophytum i Cytinus sada se uključuju u porodicu Cytinaceae, a Apodanthes i Pilostyles u Apodanthaceae.